Diari Oficial de la Generalitat Valenciana


Sumari del DOGV 3659, del 04-01-2000 (1999/10135)

RESOLUCIÓ de 14 de setembre de 1999, de la secretària general de la Conselleria de Justícia i Administracions Públiques, per la qual s'acorda inscriure en el Registre de Fundacions de la Comunitat Valenciana l'anomenada Fundació Castellnovo de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3659

Data del DOGV
:   04-01-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/10777


Data del document
:   14-09-1999

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * fundació
    * registre de documents

RESOLUCIÓ de 14 de setembre de 1999, de la secretària general de la Conselleria de Justícia i Administracions Públiques, per la qual s'acorda inscriure en el Registre de Fundacions de la Comunitat Valenciana l'anomenada Fundació Castellnovo de la Comunitat Valenciana. [1999/Q10320]
  
Vista la sol·licitud del dia 4 de juny de 1999, que va entrar en el Registre de Fundacions de la Comunitat Valenciana el mateix dia amb el número 37610, efectuada pel representant de la Fundació Castellnovo de la Comunitat Valenciana, en la qual sol·licitava la inscripció d'aquesta entitat en l'esmentat registre, d'acord amb els següents
  
Antecedents de fet
  
1. Que segons l'escriptura de data 20 de maig de 1999, número de protocol 1798, autoritzada pel notari del Col·legi de València, el senyor Eduardo Llagaria Vidal, en aqueixa data comparegueren el senyor Luis Miralles Torija-Gascó, el senyor Fernando Corbí Coloma, el senyor Rafael Monterde Ferrer, el senyor Juan-Antonio Aurtenechea Fernández, el senyor Juan Alonso Stuyck i el senyor José Gómez Estreder per a constituir en aquest acte l'entitat anomenada Fundació Castellnovo de la Comunitat Valenciana.
  
2. Segons l'article 4 dels seus estatuts, la fundació té com a finalitats procurar, en la mesura de les seues possibilitats, la satisfacció, foment, impuls, protecció i suport de tota classe d'iniciatives de caràcter cultural, assistencial, benèfic, educatiu, social o d'investigació i, en especial, aquelles que es referisquen a la protecció de la infància, la joventut i el seu entorn familiar.
  
Sense voluntat de ser exhaustius, la fundació es proposa les següents activitats: 1. La promoció i desenrotllament de les activitats culturals, esportives, educatives, assistencials i d'investigació. 2. Facilitar beques a estudiants, artistes, investigadors, artesans, graduats i grups de treball. 3. Promoure i finançar la realització de treballs, estudis, projectes, informes i publicacions encaminades a suscitar iniciatives d'acció social. 4. Concedir ajudes en metàl·lic i en espècie, com ara mobiliari, biblioteques, equips audiovisuals i informàtics, dotació de capelles, mitjans de transport, material esportiu, electrodomèstics i qualssevol altres que es concedisquen a persones físiques o jurídiques amb finalitats anàlegs, que acrediten la seua necessitat. 5. Promoure, facilitar i fomentar la constitució i instal·lació de centres culturals, clubs juvenils, residències d'estudiants, centres esportius, unitats assistencials i sanitàries, centres ocupacionals, locals per a la tercera edat, la família, la joventut o semblants i en el seu cas concedir ajudes per al desenrotllament dels ja existents. 6. Col·laborar amb altres entitats no lucratives que atenguen qualsevol tipus de les activitats semblants a les ressenyades en aquest article.
  
Segons l'article 5 dels estatuts, seran potencials beneficiaris de la fundació, les persones o entitats que mostren interés en les finalitats.
  
La fundació atorgarà amb criteris d'imparcialitat i no discriminació els seus beneficis a les persones o entitats expressades anteriorment.
  
3. La dotació de la fundació, conforme a l'escriptura de constitució, de data 20 de maig de 1999, és de dos milions de pessetes (2.000.000 PTA), el valor en euros de la qual és de dotze mil vint euros i vint-i-quatres cèntims d'euro (12.020,24 euros), l'aportació de la qual ha sigut feta pels fundadors de la següent forma:
  
- Quatre-centes mil pessetes (400.000 PTA), que equival a dos mil quatre-cents quatre euros i cinc cèntims d'euro (2.404,05 euros), aportats pel senyor Luis Miralles Torija-Gascó, en efectiu metàl·lic.
  
- Quatre-centes mil pessetes (400.000 PTA), que equival a dos mil quatre-cents quatre euros i cinc cèntims d'euro (2.404,05 euros), aportats pel senyor Fernando Corbí Coloma, en efectiu metàl·lic.
  
- Tres-centes mil pessetes (300.000 PTA), equivalents a mil vuit-cents tres euros i quatre cèntims d'euro (1.803,04 euros), aportats pel senyor Rafael Monterde Ferrer, en efectiu metàl·lic.
  
- Tres-centes mil pessetes (300.000 PTA), equivalents a mil vuit-cents tres euros i quatre cèntims d'euro (1.803,04 euros), aportats pel senyor Juan-Antonio Aurtenechea Fernández, en efectiu metàl·lic.
  
- Tres-centes mil pessetes (300.000 PTA), equivalents a mil vuit-cents tres euros i quatre cèntims d'euro (1.803,04 euros), aportats pel senyor Juan Alonso Stuyck, en efectiu metàl·lic.
  
- Tres-centes mil pessetes (300.000 PTA), equivalents a mil vuit-cents tres euros i quatre cèntims d'euro (1.803,04 euros), aportats pel senyor José Gómez Estreder, en efectiu metàl·lic.
  
La realitat de l'aportació dinerària, s'acredita mitjançant un certificat de l'entitat de crèdit Caixa d'Estalvis i Pensions de Barcelona «La Caixa», incorporada a l'escriptura de constitució.
  
4. D'acord amb allò establit en l'atorgament sisé de la carta fundacional, i en el capítol III dels estatuts de la fundació, el Patronat és l'òrgan de govern, representació i administració de la fundació, compost per un mínim de tres i un màxim de nou membres, del qual formen part els patrons fundadors, amb caràcter vitalici. El nomenament de nous patrons serà de cinc anys, i podran ser elegibles indefinidament.
  
El Patronat fundacional és el següent:
  
President: 1. Luis Miralles torija-Gascó
  
Vicepresident: 2. Fernando Corbí Coloma
  
Secretari patró: 3. Rafael Monterde Ferrer
  
Vocals:
  
4. Juan-Antonio Aurtenechea Fernández
  
5. Juan Alonso Stuyck
  
6. José Gómez Estreder
  
La resta de l'articulat estatutari regula totes les qüestions previstes legalment en matèria de fundacions.
  
5. De conformitat amb l'article 26 dels estatuts, els nomenats president, vicepresident i secretari, a més a més del vocal Juan-Antonio Aurtenechea Fernández, són els components de la Comissió Permanent, la qual exercirà les facultats delegades pel Patronat i, en particular, les citades en l'article 28 dels estatuts, amb les limitacions imposades en la vigent Llei de Fundacions.
  
Fonaments jurídics
  
1. La Constitució recull en el títol I, capítol II, secció II, article 34, el dret de fundació per a finalitats d'interés general.
  
2. L'article 1 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interés General, article d'aplicació bàsica, estableix que són fundacions les organitzacions constituïdes sense finalitats lucratives que, per voluntat dels seus creadors, tenen afectat de mode durador el seu patrimoni a la realització de finalitats d'interés general, circumstàncies que concorren en el present cas.
  
3. En l'article 1.2 de la Llei 8/1998, de Fundacions de la Comunitat Valenciana, s'estableix que les fundacions que desenrotllen principalment les seues funcions al territori de la Comunitat Valenciana es regiran per allò que disposa aquesta llei.
  
4. Examinades les finalitats de la fundació, la dotació, i l'aportació efectivament realitzada, es constata que les finalitats són d'interés general i la dotació és inicialment suficient i adequada per a la inscripció de la fundació. Tot això, de conformitat amb el que estableixen els articles 3.1 i 11 de la Llei 8/1998, de Fundacions de la Comunitat Valenciana, en relació amb l'article 31 de la llei.
  
5. La carta fundacional i els estatuts, continguts en l'escriptura pública de 20 de maig de 1999, compleixen els requisits bàsics dels articles 9 i 10 de la vigent Llei 8/1998, de Fundacions de la Comunitat Valenciana, per la qual cosa la fundació pot ser reconeguda com a tal, tenint en compte la finalitat que pretén, segons l'article 4 dels seus estatuts.
  
6. Que s'ha donat compliment a allò que disposa el punt 1 de l'article 15, de la Llei 8/1998, de 9 de desembre de 1998, de la Generalitat Valenciana, de Fundacions de la Comunitat Valenciana, que textualment exposa: «... Si els estatuts no ho prohibeixen, el patronat podrà delegar les seues facultats en un dels seus membres, qui exercirà les facultats consignades en l'acord de delegació mancomunada o solidàriament segons els termes de l'acord, o en una comissió executiva. No seran delegables l'aprovació dels comptes i del pressupost, ni la decisió sobre els conflictes a què es refereix l'article 13.7 d'aquesta llei, ni aquells que requerisquen l'autorització del protectorat. La delegació permanent de facultats haurà de constar en escriptura pública, que s'inscriurà en el Registre de Fundacions».
  
7. L'expedient ha sigut tramitat per la Secretaria General de la Conselleria de Justícia i Administracions Públiques, a través del Servei d'Entitats Jurídiques, en virtut de les atribucions que té conferides en els decrets 13/1999, de 30 de juliol, del president de la Generalitat, i 80/1999, de 23 de juliol, del Consell, pels quals s'assignen i s'integren determinades competències a la Conselleria de Justícia i Administracions Públiques, i per l'article 8, lletra o) del Decret 91/1999, de 30 de juliol, del Consell, pel qual s'aprova el Reglament Orgànic i Funcional de la Conselleria de Justícia i Administracions Públiques.
  
Vistos, la Constitució, la Llei 8/1998, de 9 de desembre, la Llei 30/1994, de 24 de novembre, el Reial Decret 316/1996, de 23 de febrer, pel qual s'aprova el Reglament de Fundacions de Competència Estatal, el Decret 60/1995, de 18 d'abril, del Consell, l'Ordre de 19 de gener de 1996, de la Conselleria d'Administració Pública, per la qual s'estableix la data d'inici d'activitats del Registre i Protectorat Únics de la Comunitat Valenciana, i l'altra normativa d'aplicació, resolc:
  
Primer
  
Inscriure com a fundació l'anomenada Fundació Castellnovo de la Comunitat Valenciana, en el Registre de Fundacions de la Comunitat Valenciana amb el número 322 (V) i classificar-la amb caràcter beneficocultural. El seu domicili serà a València, carrer de Martínez Cubells, 2, 8.
  
Segon
  
Inscriure en el Registre de Fundacions de la Comunitat Valenciana, els estatuts pels quals s'ha de regir la fundació, elevats a escriptura pública de 20 de maig de 1999, amb el número de protocol 1798, autoritzada pel notari del Col·legi de València, el senyor Eduardo Llafaria Vidal.
  
Tercer
  
Inscriure en l'esmentat registre el nomenament del primer patronat segons figura en l'antecedent de fet quart d'aquesta resolució.
  
Quart
  
Inscriure en el Registre de Fundacions de la Comunitat Valenciana la delegació de facultats citades en l'antecedent de fet cinqué d'aquesta resolució.
  
Notifiqueu l'actual resolució, tot advertint que no esgota la via administrativa, i contra la qual podrà presentar-se recurs d'alçada davant el conseller de Justícia i Administracions Públiques o davant d'aquest mateix òrgan en el termini d'un mes, a comptar des de la data de la seua notificació.
  
València, 14 de setembre de 1999.- La secretària general: Carmen Galipienso Calatayud.